钦定古今图书集成/历象汇编/历法典/第119卷 > 《算法统宗七》 > 直截句股图
## 钦定古今图书集成/历象汇编/历法典/第119卷 > 《算法统宗七》 > 直截句股图

句股形一段，积三十一步五分，原坐落西边，股长九步，问截北边句阔若干。

法曰：置截积三十一步五分，倍之，得六十三步，以西
股长九步为法，除之，得截北句阔七步。合问。

今有直田，积一千九百二十步，只云“长六十步，问阔
若干？”

答曰：“阔三十二步。”

法曰：置积一千九百二十步为实，以长六十步为法
除之，得阔。若是只云阔三十二步，问长若干，就以
阔为法除之，即得长。

今有圭田，积二百二十五步，只云“长三十步，问阔若
干？”

答曰：“阔一十五步。”

法曰：置积倍之，得四百五十步为实，以长为法除之，
得阔。若云中长步数，倍积为实，以阔为法除之，即
得。

以上二款，名曰“忘长失短” ，与“直田截积” 意同。

今有句股田，长三十步，阔一十五步。今从尖截长一
十二步，问中广若干。